Seun (6) se liggaam uit diptenk gehaalArgieffoto: ER24 Die liggaam van ŉ jong seun, vermoedelik ses jaar oud, is uit ŉ diptenk in Edendale in KwaZulu-Natal gehaal. Volgens ŉ verklaring van die ER24-noodienste is paramedici én ŉ soek-en-reddingspan Donderdag teen 18:30 na die toneel ontbied. Die tenk word gebruik om vee in vloeibare plaagdoders of ander behandelings te dip. Volgens die verklaring het die seun geen teken van lewe getoon toe hy uit die tenk gehaal is nie. Hy is op die toneel dood verklaar. “Die presiese omstandighede rondom die voorval is nie in dié stadium bekend nie. Plaaslike owerhede was ook op die toneel om ŉ ondersoek te begin,” lui die verklaring van die nooddienste.